Δεκτό έκανε το αίτημα της Άρσεναλ η Premier League για αναβολή της σημερινής αναμέτρησης με την Μάντσεστερ Σίτι.



Οι «κανονιέρηδες» υποστηρίζουν πως στον προ ημερών αγώνα με τον Ολυμπιακό για το Europa League αρκετοί παίκτες τους ήρθαν σε επαφή με τον Βαγγέλη Μαρινάκη, ο οποίος έχει προσβληθεί από κορωνοϊό.



Συνεπώς, αποφάσισαν να υποβάλλουν όλους τους παίκτες σε εξετάσεις, γεγονός που οδήγησε στην αναβολή του σημερινού παιχνιδιού.



Όπως χαρακτηριστικά αναφέρει η ανακοίνωση: «Οι παίκτες θα παραμείνουν στα σπίτια τους μέχρι να λήξει η περίοδος των 14 ημερών. Τέσσερα στελέχη της Άρσεναλ, που καθόταν κοντά στον κ. Μαρινάκη κατά τη διάρκεια του αγώνα, θα παραμείνουν στο σπίτι μέχρι να ολοκληρωθούν οι 14 μέρες. Καταλαβαίνουμε πλήρως πόσο απογοητευτικό είναι αυτό για τους μας,φιλάθλους μας ιδίως εκείνους που ταξίδευαν στο Μάντσεστερ για τον αποψινό αγώνα.



Ως έξτρα προληπτικό μέτρο, παρότι δεν πιστεύουμε ότι υπήρξε καμία επαφή με τους καλεσμένους της Άρσεναλ ή τα μέλη της διοίκησης, επικοινωνούμε μαζί τους για να τους δώσουμε τις απαραίτητες συμβουλές και οδηγίες, αν υπήρξε κάποια επαφή.Όλοι μας στην Άρσεναλ, ευχόμαστε στον κ. Μαρινάκη γρήγορη ανάρρωση και περιμένουν τους ποδοσφαιριστές μας και το τεχνικό επιτελείο να επιστρέψουν την Παρασκευή στην προετοιμασία για τον αγώνα με την Μπράιτον».